《过郭继一处士草堂》
宋代·张次贤

爱寂尘轩冕，辞荣结草茨。
午云封石磴，春鸟语花枝。
茶熟琴三弄，诗成酒一卮。
笑予长鞅掌，暂此共栖迟。

作者简介：张次贤，字子斋，仙居（今属浙江）人。光宗绍熙四年（一一九三）进士。宁宗嘉定四年（一二一一）知上高县。历通判衢州、临安府。十二年，除监察御史（《宋会要辑稿》选举六之三○）。十三年，擢右正言兼侍讲（同上书职官六之七三）。十四年，除左司谏（同上书选举一六之三三）。《嘉定赤城志》卷三三、清光绪《仙居志》卷一三有传。今录诗三首。